Ir-Regolament tal-Kummissjoni (KE) Nru 1451/1999
ta’ l-1 ta’ Lulju 1999
li jemenda r-Regolament (KE) Nru 1209/98 dwar il-bejgħ, bi prezzijiet fissi minn qabel, tal-laħam taċ-ċanga miżmum mir-Renju Unit lill-forzi armati
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 dwar l-organizzazzjoni komuni tas-suq fil-laħam taċ-ċanga u l-vitella [1], kif l-aħħar emendat bir-Regolament (KE) No 1633/98 [2], u b’mod partikolari l-Artikolu 7(3) tiegħu,
(1) Billi r-Regolament Nru 1209/98 [3] kif emendat bir-Regolament (KE) Nru 2515/98 [4] jipprovdi għal bejgħ ta’ ħażniet ta’ intervent miżmuma mir-Renju Unit; billi l-kwantitajiet u l-prezzijiet stabbiliti f’dak ir-Regolament għandhom jiġu emendati sabiex jitqiesu l-ħażniet li ġew diġà mibjugħa;
(2) Billi l-miżuri preskritti f’dan ir-Regolament huma skond l-opinjoni tal-Kumitat ta’ Tmexxija għaċ-Ċanga u l-Vitella,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 1209/98 hu sostitwit bl-Anness ta’ dan ir-Regolament.
Artikolu 2
Dan ir-Regolament jibda jseħħ fis-seba’ ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Lulju 1999.